เก็บภาษีมรดกเริ่ม 1 ก.พ.นี้
ผู้อำนวยการสำนักงานเศรษฐกิจการคลังเผยการเก็บภาษีมรดกเริ่มใช้ 1 ก.พ.59 ผู้รับมรดกส่วนที่เกิน 100 ล้าน ต้องเสียภาษี
13 ม.ค. 2559

ผู้อำนวยการสำนักงานเศรษฐกิจการคลังเผยการเก็บภาษีมรดกเริ่มใช้ 1 ก.พ.59 ผู้รับมรดกส่วนที่เกิน 100 ล้าน ต้องเสียภาษี
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง เปิดเผยว่า การประชุมคณะรัฐมนตรี (ครม.) ที่ผ่านมาได้เห็นชอบกฎหมายระดับรองของ พ.ร.บ.ภาษีผู้รับมรดก ซึ่งออกมาตั้งแต่แต่เดือน ส.ค. 2558 เป็นพระราชกฤษฎีกา 1 ฉบับ และ กฎกระทรวง 6 ฉบับ ซึ่งกำหนดรายละเอียดของการเก็บภาษีมรดกที่จะเริ่มมีผลเก็บตั้งแต่วันที่ 1 ก.พ. 2559 นี้เป็นต้นไป
ทั้งนี้ โดยผู้รับมรดกส่วนที่เกิน 100 ล้านบาท ต้องเสียภาษีผู้รับมรดก หากผู้รับเป็นผู้สืบสันดานเสีย 5% และผู้รับเป็นบุคคลภายนอกเสีย 10% 
สำหรับทรัพย์สินที่นำมาคิดการเสียภาษีรับมรดมมี 4 ประเภท อสังหาริมทรัพย์ หลักทรัพย์ เงินฝาก และยานพาหนะ ที่จดทะเบียนในประเทศไทย โดยหลักอสังหาริมทรัพย์และหลักทรัพย์ให้ใช้ราคาตลาดวันที่ผู้รับมรดกรับโอนทรัพย์สิน
อย่างไรก็ตาม กรมสรรพากรให้ผู้รับมรดกสามารถผ่อนการเสียภาษีได้ 5 ปี หากผ่อนไม่เกิน 2 ปี ไม่ต้องเสียดอกเบี้ย แต่หากเกิน  2 ปี ต้องเสียดอกเบี้ย 0.5% ปี